ಚಂದ್ರನ ಮೇಲೆ ಗುಡಿಸಲು? – ಫೋಟೋ ಶೇರ್ ಮಾಡಿದ ವಿಜ್ಞಾನಿಗಳು

ಬೀಜಿಂಗ್: ಚಂದ್ರನ ಮೇಲೆ ಗುಡಿಸಲಿನಂತೆ ಕಂಡು ಬಂದ ಫೋಟೋವನ್ನು ವಿಜ್ಞಾನಿಗಳು ಶೇರ್ ಮಾಡಿದ್ದು, ಅದನ್ನು ನೋಡಿ ಎಲ್ಲರೂ ದಿಗ್ಭ್ರಮೆಗೊಳಗಾಗಿದ್ದಾರೆ.

ಏನಿದು ಚಂದ್ರನ ಮೇಲೆ ಜನರು ವಾಸಿಸುತ್ತಿದ್ದರಾ ಎಂಬ ಪ್ರಶ್ನೆ ಈ ಚಿತ್ರ ನೋಡಿದ ಪ್ರತಿಯೊಬ್ಬರಿಗೂ ಕಾಡುತ್ತೆ. ಈ ಫೋಟೋ ವಿಜ್ಞಾನಿಗಳನ್ನು ದಿಗ್ಭ್ರಮೆಗೊಳಿಸಿದೆ. ಚೀನಾದ ಯುಟು-2 ರೋವರ್(ಯುಟು 2 ರೋವರ್)ನ ವಿಜ್ಞಾನಿಗಳು ಚಂದ್ರನ ಕಾರ್ಯಾಚರಣೆಯಲ್ಲಿ ತೊಡಗಿಕೊಂಡಿದ್ದಾಗ, ಚಂದ್ರನ ಮೇಲೆ ಗುಡಿಸಲು ಆಕಾರದ ವಸ್ತುವನ್ನು ಪತ್ತೆ ಮಾಡಿದೆ. ಈ ವಸ್ತುವು ಚಂದ್ರನ ದೂರದ ಪ್ರದೇಶವಾದ ವಾನ್ ಕರ್ಮನ್ ಕ್ರೇಟರ್ ಬಳಿ ಗೋಚರಿಸಿದೆ ಎಂದು ವಿಜ್ಞಾನಿಗಳು ತಿಳಿಸಿದರು. ಚೀನೀ ವಿಜ್ಞಾನಿಗಳು ಗುಡಿಸಲು ಆಕಾರದಲ್ಲಿ ಕಂಡ ಆ ವಸ್ತುವನ್ನು ‘ಮಿಸ್ಟರಿ ಹಟ್’ ಎಂದು ಹೆಸರಿಸಿದ್ದಾರೆ. ಇದನ್ನೂ ಓದಿ:  ಯುಎಸ್, ಭಾರತದ 900ಕ್ಕೂ ಹೆಚ್ಚು ಉದ್ಯೋಗಿಗಳನ್ನು ವಜಾಗೊಳಿಸಿದ CEO

Ah. We have an update from Yutu-2 on the lunar far side, including an image of a cubic shape on the northern horizon ~80m away from the rover in Von Kármán crater. Referred to as “神秘小屋” (“mystery house”), the next 2-3 lunar days will be spent getting closer to check it out. pic.twitter.com/LWPZoWN05I

— Andrew Jones (@AJ_FI) December 3, 2021

ಹಾಗಾದರೆ ಗುಡಿಯಾಕಾರದ ಈ ವಸ್ತು ಯಾವುದು? ಈ ನಿಗೂಢ ಆಕೃತಿಯು ಒಂದು ದೊಡ್ಡ ಕಲ್ಲಿನ ತುಂಡಾಗಿರಬಹುದು ಎಂದು ಅನೇಕ ತಜ್ಞರು ಹೇಳುತ್ತಾರೆ. ರೋವರ್ ಆ ಸ್ಥಳವನ್ನು ಸಮೀಪಿಸಿದ ನಂತರವೇ ಈ ರಹಸ್ಯವನ್ನು ಪೂರ್ತಿಯಾಗಿ ತಿಳಿದುಕೊಳ್ಳಲು ಸಾಧ್ಯ ಎಂದು ವಿಜ್ಞಾನಿಗಳು ತಿಳಿಸಿದರು. ವಿಜ್ಞಾನಿಗಳು ಸ್ವಾಭಾವಿಕವಾಗಿ ಈ ವಸ್ತುವಿನ ಬಗ್ಗೆ ಹೆಚ್ಚಿನ ಆಸಕ್ತಿಯನ್ನು ವ್ಯಕ್ತಪಡಿಸಿದ್ದಾರೆ.

Just a matter of time before they built one there. pic.twitter.com/0McobbG9yy

— Binderdunnit (@njpc1888) December 3, 2021

2019 ರ ಜನವರಿ 3 ರಂದು ಸೌರಶಕ್ತಿ ಚಾಲಿತ ಯುಟು 2 ಮತ್ತು Chang’e 4 ಲ್ಯಾಂಡರ್ ಚಂದ್ರನ ಅಂತ್ಯಂತ ದೂರ ಪ್ರದೇಶದ ಮೇಲೆ ಲ್ಯಾಂಡ್ ಮಾಡಿತು. ಈ ವೇಳೆ ಯುಟು-2 ಚಂದ್ರನ ಮೇಲೆ 186 ಕಿಲೋಮೀಟರ್‌ಗಳಷ್ಟು ಹರಡಿ ವಾನ್ ಕರ್ಮನ್ ಕ್ರೇಟರ್ ಅನ್ನು ತನಿಖೆ ಮಾಡುತ್ತಿದೆ.

‘ಯುಟು’ ಎಂದ ಪದದಲ್ಲಿ ಕುತೂಹಲಕಾರಿಯಾದ ವಿಷಯವು ಸಹ ಚೈನೀಸ್ ಭಾಷೆ ಇದೆ. ಈ ಪದಕ್ಕೆ ಚೈನೀಸ್ ಭಾಷೆಯಲ್ಲಿ ಮಹತ್ವವಿದೆ. ಪೂರ್ವ ಏಷ್ಯಾದ ಜಾನಪದದಲ್ಲಿ ಯುಟು ಚಂದ್ರನ ಮೇಲೆ ವಾಸಿಸುವ ಮೊಲವಾಗಿದೆ. ಚೀನೀ ಪುರಾಣದಲ್ಲಿ, ಯುಡು ಅಥವಾ ಯುಟು ಭೂಗತ ಜಗತ್ತಿನ ರಾಜಧಾನಿಯಾಗಿದೆ.